ΓΡΑΠΤΗ ΕΡΩΤΗΣΗ E-1077/03

υποβολή: Alexander de Roo (Verts/ALE) προς την Επιτροπή

(31 Μαρτίου 2003)

Θέμα: Η συμμετοχή στα έξοδα διάθεσης των αποσυρόμενων οχημάτων στις Κάτω Χώρες

Το σύστημα της ανακύκλωσης χρηματοδοτείται μέσω συμμετοχής στα έξοδα διάθεσης. Στις Κάτω Χώρες, κάθε άτομο το οποίο ζητεί, για πρώτη φορά, πιστοποιητικό καταχώρησης (μέρος Ι) για αυτοκίνητο, καλείται να συμμετάσχει στα έξοδα διάθεσης καταβάλλοντας το ποσό των 45 ευρώ. Η συμμετοχή αυτή έχει ορισθείποχρεωτική για την περίοδο από 1ης Ιανουαρίου 2001 έως 31 Δεκεμβρίου 2003.

Η εν λόγω συμμετοχή, την οποία εισπράττει ηπηρεσία ανακύκλωσης αυτοκινήτων των Κάτω Χωρών (ARN-Autorecycling Nederland), προορίζεται να χρηματοδοτήσει την πριμοδότηση της διάθεσης, τούτο δε με στόχο την εκτέλεση ειδικών εργασιών αποσυναρμολόγησης και ανακύκλωσης πουπόκεινται σε διοικητικό έλεγχο. Η ARN έχει ως έργο να καθορίζει τις εργασίες αποσυναρμολόγησης και ανακύκλωσης που θα πρέπει να πραγματοποιηθούν κατά προτεραιότητα και ορίζει το ποσό της πριμοδότησης για κάθε ειδική εργασία — από το ξήλωμα των πλαστικών προφυλακτήρων ως την ανάτηξη του γυαλιού. Τα ποσά της πριμοδότησης για τη διάθεση ορίζονται κατά τρόπον ώστε οι εργασίες αυτές να είναι οικονομικά σύμφορες για τις επιχειρήσεις. Οι επιχειρήσεις μπορούν να απαιτήσουν την πριμοδότηση παρέχοντας τα διοικητικά στοιχεία που αποδεικνύουν ότι έχουν πραγματοποιηθεί οι συγκεκριμένες αυτές εργασίες. Η καταβολή της πριμοδότησης πραγματοποιείται εφόσον επιβεβαιωθεί η εκτέλεση των εργασιών αποσυναρμολόγησης και ανακύκλωσης. Το ποσό της πριμοδότησηςπολογίζεται σε συνάρτηση με το βάρος του ανακυκλούμενου ή αποσυναρμολογούμενουλικού και ως εκ τούτου δεν ορίζεται κατ' αποκοπή για κάθε αποσυρόμενο αυτοκίνητο. (Πηγή: ο ιστότοπος της Autorecycling Nederland)

Αντίθετα προς την πληροφορία που παρέχει ο ιστότοπος της Autorecycling Nederland, στις 12 Μαρτίου 2003 η Επιτροπή απήντησε στην ερώτηση σχετικά με τη συμμετοχή στα έξοδα διάθεσης των αποσυρόμενων αυτοκινήτων στις Κάτω Χώρες, ότι το συνολικό κόστος της απόσυρσης και της ανακύκλωσης ανερχόταν περίπου σε 100 ευρώ ανά αποσυρόμενο αυτοκίνητο.

Μπορεί να αναφέρει η Επιτροπή εάν το ποσό αυτό συνιστά τον ευρωπαϊκό μέσον όρο·

Πρόκειται για το ποσό που κοινοποίησαν οι ολλανδικές αρχές στην Επιτροπή·

Πού βασίζεται το ποσόν αυτό·

Σε τι στηρίζει η ολλανδική κυβέρνηση την πεποίθηση ότι οι κατασκευαστές και οι εισαγωγείς αυτοκινήτων οφείλουν να καταβάλλουν κατά μέσον όρο το ποσό των 55 ευρώ ανά αποσυρόμενο αυτοκίνητο και από πότε·

Απάντηση της κας Wallstrm Εξ ονόματος της Επιτροπής

(15 Μαΐου 2003)

Στην απάντησή της στη γραπτή ερώτηση P-0380/03(1) του Αξιότιμου Μέλους του Ευρωπαϊκού Κοινοβουλίου, η Επιτροπή ανέφερε ότι η χρηματοδότηση του συνολικού κόστους ανάκτησης και ανακύκλωσης στις Κάτω Χώρες ανέρχεται περίπου σε 100 ευρώ ανά αποσυρόμενο όχημα. Η Επιτροπή δεν γνωρίζει εάν το ποσό αυτό είναι ο ευρωπαϊκός μέσος όρος.

Η εκτίμηση αυτή βασιζόταν στα δεδομένα που παρείχε το ARN.

Από την έκθεση περιβάλλοντος του ARN του 2001 προκύπτει ότι το 2001 αποσύρθηκαν 278 972 οχήματα, το συνολικό κόστος ανακύκλωσης των οποίων ήταν 26 643 000 ευρώ. Αυτό σημαίνει ότι το κόστος ανακύκλωσης ανέρχεται σε περίπου 100 ευρώ ανά αποσυρόμενο όχημα.

Η ίδια η βιομηχανία έχει καθορίσει ότι 45 ευρώ πρέπει να καταβάλλονται στο ταμείο από παραγωγούς και εισαγωγείς. Από την 1η Ιανουαρίου 2001, η κυβέρνηση των Κάτω Χωρών (Υπουργείο VROM)(2) εισήγαγε το ποσό αυτό των 45 ευρώ στη νομοθεσία (algemeen verbindend verklaring) σύμφωνα με το άρθρο 15.36 του νόμου περί περιβαλλοντικής διαχείρισης (Wet Milieubeheer)(3).

(1) ΕΕ C 280 E της 21.11.2003, σελ. 53.

(2) VROM: Ministerie van Volkshuisvesting, Ruimtelijke Ordening en Milieubeheer.

(3) (Βλ. Επίσημη Εφημερίδα των Κάτω Χωρών αριθ. 7, της 10ης Ιανουαρίου 2001 'Mededeling van het algemeen verbindend verklaren van een overeenkomst over een verwijderingsbijdrage voor auto's.').